joelniklaus/EU_Wikipedias huggingface dataset:
TAP Express

Η TAP Express (TAP για την Transportes Aéreos Portugueses) είναι ένας πορτογαλικός αερομεταφορέας με την εμπορική ονομασία της TAP Air Portugal, η οποία εκμεταλλεύεται δρομολόγια μικρής και μεσαίας διαδρομής.Η Portugália Airlines, λειτουργεί κάτω από τη σημαία της TAP Express. Η White Airways, αεροπορική εταιρεία που ανήκει στην Omni Aviation, εκτελεί επίσης τακτικές πτήσεις για την TAP Express χρησιμοποιώντας 9 ATR 72. Η έδρα της βρίσκεται στο αεροδρόμιο της Λισαβόνας. 

Στις 14 Ιανουαρίου του 2016, η TAP Portugal ανακοίνωσε ότι η περιφερειακή θυγατρική της Portugália θα αναπροσαρμοστεί ως TAP Express απο τις 27 Μαρτίου 2016  στο πλαίσιο των μέτρων αναδιάρθρωσης εντός του ομίλου, παρόλο που η εταιρεία εξακολουθεί να λειτουργεί ως πλήρως ελεγχόμενη της TAP Air Portugal. Οι κυριότεροι αερομεταφορείς χρησιμοποιούν συχνά περιφερειακές αεροπορικές εταιρείες για να εκμεταλλευτούν υπηρεσίες προκειμένου να αυξήσουν τη συχνότητα και να εξυπηρετήσουν δρομολόγια που δεν θα εξυπηρετούν μεγαλύτερα αεροσκάφη. 

Επίσης, στις 14 Ιανουαρίου του 2016 η TAP Air Portugal ανακοίνωσε, επίσης, ότι το σύνολο του στόλου της Portugália που αποτελείται από Fokker 100 και Embraer ERJ-145 θα αντικατασταθεί μέχρι τον Ιούλιο του 2016, με  Embraer 190 και ATR 72-600 (που λειτουργεί από την White Airways ) και έλαβε παρόμοια εικόνα με αυτήν της TAP Portugal.

Στόλος 
Από τον Οκτώβριο του 2017, ο στόλος της TAP Express περιλαμβάνει τα ακόλουθα αεροσκάφη:

Aναφορές

εξωτερικοί σύνδεσμοι 
    

 Ιστοσελίδα της TAP Air Portugal 

Αεροπορικές εταιρείες
Μεταφορές στην Πορτογαλία
Αγροτικό Κτηνοτροφικό Κόμμα Ελλάδας

Το Αγροτικό Κτηνοτροφικό Κόμμα Ελλάδας (Α.Κ.Κ.ΕΛ.) είναι ελληνικό πολιτικό κόμμα που ιδρύθηκε τον Μάιο του 2014 με πρόεδρο τον Ευάγγελο (Βάκη) Τσιομπανίδη. Η Έδρα του Κόμματος βρίσκεται στον Σάκκο Ορεστιάδας.

Ιστορικό
Το Α.Κ.Κ.ΕΛ. συμμετείχε αυτόνομα με δικό του ψηφοδέλτιο στις ευρωεκλογές του 2014, όπου έλαβε το 0,57% (32.366 ψήφους). Στις εθνικές εκλογές του Ιανουαρίου του 2015 συμμετείχε ως συνασπισμός κομμάτων με τους Ανεξάρτητους Έλληνες, το Χριστιανοδημοκρατικό Κόμμα Ελλάδος, την Πυρίκαυστο Ελλάδα και το Λ.Ε.Υ.Κ.Ο., συνεργασία που δεν επαναλήφθηκε στις πρόωρες βουλευτικές εκλογές του ίδιου έτους. Τον Φλεβάρη 2019, το ΑΚΚΕΛ συμμετείχε σε εκδήλωση και συνάντηση ως ιδρυτικό μέλος μαζί με το Ιταλικό κόμμα Κίνημα 5 Αστέρων, το κροατικό Zivi Zid (Ανθρώπινη Ασπίδα), το Πολωνικό Kukiz 15 και το Φινλανδικό Liike Nyt (Κίνημα Τώρα) με σκοπό τη δημιουργία πανευρωπαϊκής εκλογικής συμμαχίας για τις ευρωεκλογές του Μαΐου 2019. Στις εθνικές εκλογές της 7ης Ιουλίου 2019 συνεργάστηκε με το Ε.ΠΑ.Μ. όπου και έλαβε το 0.50% των ψήφων.
Από το 2020 συμμετέχει από κοινού με άλλες πολιτικές οργανώσεις στον συνασπισμό Ενωτική Πρωτοβουλία.

Ιδεολογία 
Σκοπός του κόμματος είναι η εκπροσώπηση των αγροτών και των ανθρώπων του πρωτογενούς τομέα στην Ελλάδα γενικότερα. Βασική του ιδεολογία σύμφωνα με το καταστατικό του κόμματος είναι η ανάπτυξη της χώρας μέσα από την πρωτογενή παραγωγή και έχει θέσει αρκετά ζητήματα που αφορούν τους Έλληνες αγρότες στην Ευρωπαϊκή Ένωση. Το κόμμα αρνείται να τοποθετηθεί στο πολιτικό φάσμα Δεξιάς-Αριστεράς θεωρώντας το παρωχημένο και διχαστικό, ενώ αυτοπροσδιορίζεται ως ενωτικό κόμμα.

Αποτελέσματα εκλογών

Βουλή των Ελλήνων

Ευρωπαϊκό Κοινοβούλιο

Παραπομπές

Εξωτερικοί σύνδεσμοι
 Επίσημη ιστοσελίδα
 Αποτελέσματα Εκλογών Υπουργείου Εσωτερικών

Ελληνικά πολιτικά κόμματα
White Airways

Η White Airways είναι πορτογαλική αεροπορική εταιρία charter με έδρα το Porto Salvo, Oeiras .  Κυρίως εκμεταλλεύεται πτήσεις charter από το αεροδρόμιο της Λισαβόνας  για λογαριασμό τουριστικών πρακτόρων καθώς και για μίσθωση εκ μέρους άλλων των αεροπορικών εταιρειών.

Ιστορία 
Η αεροπορική εταιρεία ιδρύθηκε το 2005, αρχικά ονομάστηκε Yes - Linhas Aereas Charter και ανήκει στην TAP Air Portugal (75%) και στον όμιλο Abreu (25%). Στα τέλη του 2006, η αεροπορική εταιρεία αποκτήθηκε από την Omni Aviation Group και μετονομάστηκε σε White Airways.  

Τον Μάιο του 2016, η White Airways διέκοψε το τελευταίο Airbus A310-300 ως έναν από τους τελευταίους ευρωπαίους αερομεταφορείς του τύπου.

Στόλος 

Από τον Μάρτιο του 2019, ο στόλος της White Airways αποτελείται από τα ακόλουθα αεροσκάφη:

Αναφορές

εξωτερικοί σύνδεσμοι 
    

 Επίσημη ιστοσελίδα 

Αεροπορικές εταιρείες
Μεταφορές στην Πορτογαλία
Ελληνικό Μεσογειακό Πανεπιστήμιο

Το Ελληνικό Μεσογειακό Πανεπιστήμιο  (ΕΛ.ΜΕ.ΠΑ., , H.M.U.) είναι ένα δημόσιο ακαδημαϊκό ίδρυμα της Ελλάδας, με έδρα το Ηράκλειο Κρήτης και παραρτήματα στα Χανιά, το Ρέθυμνο, τον Άγιο Νικόλαο, την Ιεράπετρα και τη Σητεία.

Το Ελληνικό Μεσογειακό Πανεπιστήμιο ιδρύθηκε στις 25/04/2019 (Ν. 4610/2019, ΦΕΚ 70, τεύχος Α', 07/05/2019), μετά την ψήφιση του πολυνομοσχεδίου. Σήμερα αποτελείται από έξι Σχολές, με περισσότερους από 12.000 προπτυχιακούς και μεταπτυχιακούς φοιτητές και περίπου 400 άτομα διδακτικού και ερευνητικού προσωπικού.

Σχολές και τμήματα
Τα τμήματα του Πανεπιστημίου αυτού είναι στην πλειοψηφία τους τα ίδια με αυτά του Εθνικού Μετσοβίου Πολυτεχνείου και του Αριστοτελείου Πανεπιστημίου Θεσσαλονίκης.

Ο πρώτος κύκλος σπουδών των Τμημάτων έχει διάρκεια οκτώ (8) ακαδημαϊκά εξάμηνα, με εξαίρεση τα Τμήματα Μουσικών Σπουδών, Γεωπονίας και Επιστήμης και Τεχνολογίας Τροφίμων, στα οποία η απαιτούμενη διάρκεια φοίτησης για απόκτηση πτυχίου ορίζεται σε δέκα (10) ακαδημαϊκά εξάμηνα.

Επιπλέον, οι φοιτητές καλούνται πριν την αποφοίτηση τους να έχουν εκπονήσει μία πτυχιακή εργασία. Επίσης δίνεται η δυνατότητα πραγματοποίησης τρίμηνης προαιρετικής πρακτικής άσκησης, όπως σε κάθε Πανεπιστήμιο της χώρας.

Δείτε επίσης
Ανώτατα Εκπαιδευτικά Ιδρύματα στην Ελλάδα

Παραπομπές

Εξωτερικοί σύνδεσμοι
Επίσημη ιστοσελίδα του Ελληνικού Μεσογειακού Πανεπιστημίου Κρήτης
Εθνική Αρχή Ανώτατης Εκπαίδευσης (ΕΘΑΑΕ)  
Εθνικό Δίκτυο Υποδομών Τεχνολογίας και Έρευνας (ΕΔΥΤΕ)  

Εκπαίδευση στο Ηράκλειο
Εκπαίδευση στα Χανιά
Εκπαίδευση στην Ιεράπετρα
Χαρά Αγνοείται

Χαρά Αγνοείται είναι ο τίτλος μιας ελληνικής κοινωνικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τη τηλεοπτική σεζόν 2008-2009. Η σειρά έκανε πρεμιέρα στο δεύτερο μισό της σεζόν, συγκεκριμένα τον Ιανουάριο του 2009, και αποτελείται από 20 επεισόδια. Το σενάριο της σειράς αποτελεί μεταφορά της ισπανικής σειράς "Desaparecida" που μεταδόθηκε από το τηλεοπτικό δίκτυο La 1 τη προηγούμενη σεζόν, καθώς η ιστορία της σειράς βασίζεται σε πραγματικά γεγονότα. Τη μεταφορά του σεναρίου στα ελληνικά ανέλαβε η Στέλλα Βασιλαντωνάκη και τη σκηνοθεσία ο Αλέξανδρος Πανταζούδης.

Υπόθεση 
Το κεντρικό θέμα που πραγματεύεται η σειρά είναι η εξαφάνιση της 17χρονης Χαράς την ημέρα των γενεθλίων της μετά από μια νυχτερινή έξοδο σε φεστιβάλ της επαρχιακής πόλης που ζούσε μαζί με την οικογένεια της. Η αναζήτηση της αλήθειας και των γεγονότων που συνέβησαν το βράδυ της εξαφάνισης οδηγεί την αστυνομία στην ανάκριση διαφόρων υπόπτων που μπορεί να εμπλέκονται στην υπόθεση. Η οικογένεια συγκλονισμένη προσπαθεί να μάθει την αλήθεια, ενώ η λύση της υπόθεσης σοκάρει τη κοινή γνώμη καθώς αυτοί που έκαναν κακό στην ανήλικη Χαρά ήταν πρόσωπα υπεράνω υποψίας.

Επισκόπηση σειράς

Διανομή

Επεισόδια 

 Προβαλλόταν κάθε Τετάρτη στις 22:00.
 Στις 1/4/2009 και 20/5/2009 δεν προβλήθηκε επεισόδιο λόγω μετάδοσης ποδοσφαιρικού αγώνα.
 Τα τελευταία 4 επεισόδια προβλήθηκαν διπλά.

Παραπομπές

Εξωτερικοί σύνδεσμοι

Δείτε επίσης 
 Απαγωγή παιδιού
 Amber Alert
 Παιδική κακοποίηση
 Χαμόγελο του παιδιού
 Εξαφάνιση της Μάνταλιν ΜακΚαν
 Εξαφάνιση του Μπεν Νίνταμ
 Εξαφάνιση του Έιταν Πέιτς
 Δολοφονία του Γκέιμπριελ Φερνάντεζ

Ελληνικές τηλεοπτικές σειρές
Τηλεοπτικές σειρές Mega
Ελληνικές δραματικές τηλεοπτικές σειρές
Αμάσεια (Αρμαβίρ)

Η Αμάσεια (αρμενικά ) είναι αγροτική κοινότητα του μαρζ του Αρμαβίρ στην Αρμενία. Το 2009 αριθμούσε  κατοίκους.

Παραπομπές

Αμασεια
Α΄ κατηγορία ΠΟΑΣΠ 2018-19

Η Α΄ κατηγορία ΠΟΑΣΠ 2018-19 αποτέλεσε το 47ο πρωτάθλημα στη Α΄ κατηγορίας ΠΟΑΣΠ. Το πρωτάθλημα κέρδισε η Γεροσκήπου FC για πρώτη φορά στην ιστορία της.

Σύστημα διεξαγωγής 
Στο πρωτάθλημα της Α΄ κατηγορίας ΠΟΑΣΠ 2018-19 συμμετείχαν 11 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας ΠΟΑΣΠ 2019-20.

Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2018-19. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2019, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περίοδο στην Επίλεκτη Κατηγορία ΣΤΟΚ 2019-20.

Σύστημα βαθμολόγησης 
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Ομάδες, στάδια και τοποθεσίες 
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

Βαθμολογία 
Η τελική βαθμολογία του πρωταθλήματος ήταν:

Πηγή: 

Σημείωση:
1Ο Προμηθέας Μούτταλλου αποχώρησε λίγο μετά την έναρξη του πρωταθλήματος. Όλοι οι αγώνες του κατακυρώθηκαν υπέρ των αντιπάλων του με σκορ 3-0.</small>

Ισοβαθμίες:
αΑ.Σ. Μανδριών-Χρυσομηλιά 2-1, Χρυσομηλιά-Α.Σ. Μανδριών 2-1

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

Αποτελέσματα 
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή:

Παραπομπές

Δείτε επίσης 

 Α΄ κατηγορία ΠΟΑΣΠ
 Κύπελλο ΠΟΑΣΠ 2018-19

Α΄ κατηγορία ΠΟΑΣΠ
Εγχώρια ποδοσφαιρικά πρωταθλήματα 2018–2019
Ιοτάπα (κόρη του Αρταβάσδη Α΄)

Η Ιοτάπα της Μηδίας Ατροπατηνής (γενν. 43 π.Χ.) γεννήθηκε πριγκίπισσα της Μηδίας Ατροπατηνής και με τον γάμο της έγινε βασίλισσα της Κομμαγηνής.

Βιογραφία
Ήταν κόρη τού Αρταβάσδη Α΄ της Μηδίας Ατροπατηνής και της Αθηναΐδας των Οροντιδών, κόρης τού Αντιόχου Α΄ της Κομμαγηνής.

Το 35 π.Χ. ο Αρταβάσδης Α΄ πρόσφερε στον Μάρκο Αντώνιο συμμαχία εναντίον των Πάρθων και ο Ρωμαίος στρατηγός δέχθηκε με χαρά. Για να ενισχύσουν τη φιλία τους, εμνήστευσαν το 34 π.Χ. τα παιδιά τους: η Ιοτάπα της Μηδίας θα παντρευόταν τον Αλέξανδρο Ήλιο, γιο τού Μ. Αντωνίου από την Κλεοπάτρα Ζ΄ της Αιγύπτου, αν και ήταν 9 και 6 ετών αντίστοιχα.

Το 33 π.Χ. ο Μ. Αντώνιος συνάντησε τον σύμμαχό του στον ποταμό Αρά(ξη)· συμφώνησαν ο Μ. Αντώνιος να βοηθήσει τον Αρταβάσδη Α΄ εναντίον των Πάρθων και ο Αρταβάσδης Α΄ να τον βοηθήσει εναντίον τού Οκταβιανού. Αντάλλαξαν μέρη τού στρατού τους. Ο Μ. Αντώνιος έλαβε πίσω ένα λάβαρο, που ο βασιλιάς είχε πάρει από τον στρατό τού Οππίου Στατιανού το 36 π.Χ. και την Ιοτάπα της Μηδίας μαζί του. Με τη βοήθεια των λεγεωναρίων ο Αρταβάσδης Α΄ μπόρεσε αρχικά να απωθήσει την επίθεση των Πάρθων. Έτσι η επικράτεια τού Αρταβάσδη Α΄ αυξήθηκε με τμήματα της Αρμενίας. Όμως πριν τη μάχη τού Ακτίου (31 π.Χ.), ο Μ. Αντώνιος κάλεσε πίσω τους λεγεωνάριους, χωρίς να επιστρέψει τους Μήδους στρατιώτες, που είχε· έτσι αυτή τη φορά ο Φραάτης Δ΄ της Παρθίας νίκησε τον Αρταβάσδη Α΄ και τον αιχμαλώτισε το 30 π.Χ.

Στο Άκτιο ο Μ. Αντώνιος νικήθηκε και ο Οκταβιανός το 30 π.Χ. εισέβαλε στην Αίγυπτο με τον στρατό του. Η Ιοτάπα της Μηδίας άφησε την Αλεξάνδρεια. Κατά τη διάρκεια της αιχμαλωσίας του πατέρα της, έγινε εμφύλιος πόλεμος στην Παρθία και αυτός βρήκε την ευκαιρία και απέδρασε. Βρήκε καταφύγιο στον Αύγουστο, που τον υποδέχθηκε φιλικά και τον έκανε βασιλιά της Μικράς Αρμενίας, υποτελή του.

H Ιοτάπα της Μηδίας επέστρεψε στον πατέρα της και μετά το 30 π.Χ. παντρεύτηκε τον Μιθριδάτη Γ΄ της Κομμαγηνής. Ήταν εξάδελφός της, καθώς ο πατέρας του Μιθριδάτης Β΄ ήταν αδελφός της Αθηναΐδας. Απέκτησαν τον Αντίοχο Γ΄, την Άκα Β΄, την Ιοτάπα και την Ιοτάπα. Η μία από τις δύο Ιοτάπα παντρεύτηκε τον Αντίοχο Γ΄.

Οικογένεια
Παντρεύτηκε τον εξάδελφό της Μιθριδάτη Γ΄ της Κομμαγηνής και είχε τέκνα:
 Αντίοχος Γ΄ απεβ. 17 μ.Χ., βασιλιάς της Κομμαγηνής.
 Άκα Β΄, παντρεύτηκε τον Θράσυλλο τον Μενδαίο Έλληνα της Αιγύπτου.
 Ιοτάπα γενν. π. 20 π.Χ., παντρεύτηκε τον αδελφό της Αντίοχο Γ΄ της Κομμαγηνής.
 Ιοτάπα γενν. 20 π.Χ., παντρεύτηκε τον Σαμψιγέραμο Β΄ της Έμεσας, από τη Δυναστεία της Έμεσας.

Πηγές
 Plutarch, Antony 52.1-3; Cassius Dio, Roman history 49.33.1-2
 Cassius Dio, Roman history 49.40.2; Plutarch, Antony 53.12
 Smith, Dictionary of Greek and Roman Biography and Mythology. p. 194. Retrieved 28 November 2010.
Νεοφασισμός

Ο νεοφασισμός είναι μεταπολεμική ιδεολογία που περιλαμβάνει σημαντικά στοιχεία του φασισμού. Ο νεοφασισμός περιλαμβάνει συνήθως υπερεθνικισμό, φυλετική υπεροχής, λαϊκισμό, αυταρχισμό, μητρικισμό και αντίθεση στη μετανάστευση, καθώς και αντίθεση της φιλελεύθερης δημοκρατίας, του κοινοβουλευτισμού, του καπιταλισμού, του μαρξισμού, του κομμουνισμού και του σοσιαλισμού. Οι ισχυρισμοί ότι μια ομάδα είναι νεο-φασίστες μπορεί να είναι αμφιλεγόμενη, ειδικά αν ο όρος χρησιμοποιείται ως πολιτικό επίθετο. Μερικά μεταπολεμικά καθεστώτα έχουν ονομαστεί νεοφασιστικά λόγω του αυταρχικού χαρακτήρα, και μερικές φορές λόγω της γοητείας και της συμπάθεια προς τη φασιστική ιδεολογία και τις τελετουργίες.

Νεοφασιστικές οργανώσεις
 Ένοπλοι Επαναστατικοί Πυρήνες
 CasaPound

Παραπομπές 
Εθνικισμός
Ακροδεξιά
Πολιτικές ιδεολογίες
Πολιτικές θεωρίες
Νεοφασισμός
Ορέστης Τζιόβας

Ο Ορέστης Τζιόβας (Θεσσαλονίκη, 10 Ιανουαρίου 1983) είναι Έλληνας ηθοποιός.

Βιογραφικό 
Γεννήθηκε και μεγάλωσε στη Θεσσαλονίκη. Το 2004 σε ηλικία 21 ετών εγκαταστάθηκε στην Αθήνα για να σπουδάσει στη Δραματική Σχολή του Εθνικού Θεάτρου από όπου και αποφοίτησε 4 χρόνια μετά.

Τηλεόραση 
Έκανε το τηλεοπτικό του ντεμπούτο τη σεζόν 2007-2008 στην κωμική σειρά του Λευτέρη Καπώνη, "Μου το κρατάς μανιάτικο" έχοντας τον πρωταγωνιστικό ρόλο. Ακολούθησε μία συμμετοχή στη σειρά "Σε είδα" ενώ τη σεζόν 2008-2009 πρωταγωνίστησε μαζί με τους Γεράσιμο Σκιαδαρέση, Μαρία Καβογιάννη και Πατρίτσια Περιστέρη στην κοινωνική σειρά Χαρά Αγνοείται. Τη σεζόν 2010-2011 είχε έναν από τους πρωταγωνιστικούς ρόλους στον δεύτερο κύκλο της σειράς "Ονειροπαγίδα".

Έγινε γνωστός μέσω της τηλεοπτικής σειράς του Αλέξανδρου Ρήγα, "Το αμάρτημα της μητρός μου". Εκεί, τη σεζόν 2011-2012, έπαιξε μαζί με τους Αλέξανδρο Αντωνόπουλο, Ρένια Λουιζίδου, Βίκυ Κάβουρα και Νατάσα Καλογρίδη. Ακολούθησαν οι συμμετοχές στις σειρές Δια Ταύτα, Μοντέρνα Οικογένεια, Daddy Cool και Το σόι σου. Τη σεζόν 2017-2018 πρωταγωνίστησε στην κωμική σειρά του Δημήτρη Αρβανίτη "4xxx4" ενώ συμμετείχε και στις σειρές Κάτι χωρισμένα παλικάρια, Έλα στη θέση μου, Το καφέ της Χαράς, Η τούρτα της μαμάς και Η Τελευταία Ώρα. Τη σεζόν 2022-2023 πρόκειται να πρωταγωνιστήσει στη σειρά Άγρια Γη.

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Άλεξ Γκόγκιτς

Ο Άλεξ Γκόγκιτς (Alex Gogić, 13 Απριλίου 1994) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός για τη Σεντ Μίρεν.

Σταδιοδρομία σε συλλόγους 
Ο Γκόγκιτς αγωνίστηκε στης ακαδημίες του Ολυμπιακού και της ουαλικής Σουόνσι Σίτι. Υπέγραψε συμβόλαιο με τη σκωτσέζικη Χάμιλτον Ακαντέμικαλ το Φεβρουάριο του 2017. Το Μάρτιο του 2017, υπέγραψε προέκταση του συμβολαίου του με το σύλλογο μέχρι τον Μάιο του 2018, πριν υπογράψει μία νέα προέκταση έως το 2020, το Δεκέμβριο του 2017.

Διεθνής σταδιοδρομία 
Έχει εκπροσωπήσει την Κύπρο σε επίπεδο Εθνικών U19 και U21.

Προσωπική ζωή 
Είναι γιος του Σέρβου ποδοσφαιριστή Σίνισα Γκόγκιτς.

Στατιστικά σταδιοδρομίας 

 Μέχρι τις 15 Αυγούστου 2020.

Εξωτερικοί σύνδεσμοι 

 Προφίλ στο Transfermarkt.com

Παραπομπές 

Κύπριοι ποδοσφαιριστές
Αμυντικοί ποδοσφαιριστές
Κύπριοι σερβικής καταγωγής
Ποδοσφαιριστές Εθνικής Κύπρου U19
Ποδοσφαιριστές Εθνικής Κύπρου Κ21
Ποδοσφαιριστές Ολυμπιακού Πειραιώς
Ποδοσφαιριστές Σουόνσι Σίτι
Ποδοσφαιριστές Χάμιλτον Ακαντέμικαλ ΦΚ
Ποδοσφαιριστές Πρέμιερσιπ Σκωτίας
Κύπριοι ποδοσφαιριστές στο εξωτερικό
Ποδοσφαιριστές Χιμπέρνιαν ΦΚ
Ποδοσφαιριστές Σεντ Μίρεν ΦΚ
Μπορσαλίνο και Σία

Το Μπορσαλίνο και Σία (γαλλικά: Borsalino & Co) είναι αστυνομική δραματική ταινία Γαλλικής παραγωγής 1974, σε σενάριο και σκηνοθεσία του Ζακ Ντερέ. Πρωταγωνιστούν ο Αλέν Ντελόν και ο Ρικάρντο Κουτσιόλα.

Η ταινία είναι το σικουέλ του Μπορσαλίνο του 1970, χωρίς όμως την συμμετοχή του Ζαν Πολ Μπελμοντό για ευνόητους λόγους.

Υπόθεση 
Ο Ροκ Σιφρεντί (Αλέν Ντελόν), ένας εξέχων γκάνγκστερ του 1930 στη Μασσαλία, μαθαίνει ότι η δολοφονία του συνεργάτη του και στενού του φίλου Φρανσούα Καπέλλα, διατάχθηκε από έναν νέο γκάνγκστερ στην πόλη, ονόματι Βολπόνε. Για εκδίκηση, ο Σιφρεντί σκοτώνει τον δίδυμο αδελφό του Βολπόνε ριχνόντας τον από ένα κινούμενο τρένο.

Ένας πόλεμος συμμοριών θα ξεκίνησει, όπου άνδρες του Βολπόνε για να κερδίσουν θα συλλάβουν τον Σιφρεντί και αφού τον ταπεινώσουν μπροστά στην συμμορία του θα τον 
μετατρέψουν στη συνέχεια σε έναν αλκοολικό θύμα, όπου θα τον κλείσουν σε  ψυχιατρικό νοσοκομείο. Επίση την ερωμένη του Σιφρεντί, την Λόλα (Καθρίν Ροβέλ) θα την ρίξουν σε έναν οίκο ανοχής.

Ένα μέλος όμως της συμμορίας του Σιφρεντί, ο Φερνάντ (Λιονέλ Βιτράν) θα αποδειχθεί ο σωτήρας για τον Σιφρεντί, αφού θα καταφέρει να τον εντοπίσει και στη συνέχεια θα τον βοηθήσει να δραπετεύσει από το ψυχιατρείο, φυγαδευόντας τον με μια βάρκα στη Ιταλία.

Τρία χρόνια μετά ο Σιφρεντί αφού καταφέρει να σταθεί πάλι στα πόδια του και μαζέψει κάποια χρημάτα θα επιστρέψει πίσω στη Μασσαλία με τον Φερνάντ, και αφού ελευθερώσει την Λόλα από τον οίκο ανοχής θα ετοιμαστεί για την τελική μάχη εναντίον του Βολπόνε, ο οποίος εν τω μεταξύ έχει γίνει ο αδιαμφισβήτητος ηγέτης του υπόκοσμου.

Διανομή Ρόλων 
 Αλέν Ντελόν ως Ροκ Σιφρεντί
 Ρικάρντο Κουτσιόλα ως Βολπόνε
 Καθρίν Ροβέλ ως Λόλα
 Λιονέλ Βιτράν ως Φερνάντ
 Μιρέιγ Νταρκ ως Πόρνη

Παραπομπές

Εξωτερικοί σύνδεσμοι 
 Το  

Γαλλικές ταινίες
Γαλλικές αστυνομικές δραματικές ταινίες
Ταινίες του 1974
Ταινίες σε σκηνοθεσία Ζακ Ντερέ
Ταινίες με μουσική σύνθεση Κλοντ Μπολίνγκ
Γαλλόφωνες ταινίες
Ταινίες γυρισμένες στη Μασσαλία
Ταινίες σε παραγωγή Αλέν Ντελόν
Ταινίες που συσχετίζονται με το οργανωμένο έγκλημα στη Γαλλία
Ταινίες τοποθετημένες στη Μασσαλία
Δημήτρης Παπαδόπουλος

Με το ελληνικό ονοματεπώνυμο Δημήτρης Παπαδόπουλος μπορεί να αναφέρονται τα παρακάτω πρόσωπα:

 Πατριάρχης Δημήτριος, κατά κόσμον Δημήτριος Παπαδόπουλος
 Δημήτρης Παπαδόπουλος (ποδοσφαιριστής, 1950), διεθνής ποδοσφαιριστής (1950-2020)
 Δημήτρης Παπαδόπουλος (ποδοσφαιριστής, 1981), παλαίμαχος διεθνής ποδοσφαιριστής, πρωταθλητής Ευρώπης 2004
 Δημήτρης Παπαδόπουλος (καλαθοσφαιριστής), παλαίμαχος διεθνής καλαθοσφαιριστής
 Δημήτριος Κ. Παπαδόπουλος (1915-2001), δικηγόρος και βουλευτής

Δείτε επίσης 
 Παπαδόπουλος (αποσαφήνιση)
Ντουλαγλουτίδη

Η ντουλαγλουτίδη (dulaglutide) είναι ένας αγωνιστής υποδοχέα πεπτιδίου-1 τύπου γλυκαγόνης (αγωνιστής GLP-1) που αποτελείται από GLP-1 (7-37) ομοιοπολικά συνδεδεμένο με ένα κομμάτι Fc ανθρώπινης IgG4. Χρησιμοποιείται για τη θεραπεία του διαβήτη τύπου 2 και μπορεί να χρησιμοποιηθεί μία φορά την εβδομάδα.   Το GLP-1 είναι μια ορμόνη που εμπλέκεται στην ομαλοποίηση του επιπέδου γλυκόζης στο αίμα (γλυκαιμία). Ο FDA ενέκρινε την dulaglutide για χρήση στις Ηνωμένες Πολιτείες τον Σεπτέμβριο του 2014.  Το φάρμακο κατασκευάζεται από την Eli Lilly με την ονομασία Trulicity.

Ιατρικές χρήσεις 
Η ένωση ενδείκνυται για ενήλικες με σακχαρώδη διαβήτη τύπου 2 ως συμπλήρωμα στη διατροφή και την άσκηση, για τη βελτίωση του γλυκαιμικού ελέγχου. Η ντουλαγλουτίδη δεν ενδείκνυται στη θεραπεία ασθενών με σακχαρώδη διαβήτη τύπου 1 ή σε ασθενείς με διαβητική κετοξέωση επειδή αυτά τα προβλήματα είναι αποτέλεσμα  των νησίδων των κυττάρων που δεν είναι σε θέση να παράγουν ινσουλίνη και μία από τις δράσεις της ντουλαγλουτίδης είναι η διέγερση της λειτουργίας των κυττάρων των νησίδων για την παραγωγή περισσότερης ινσουλίνης. Η ντουλαγλουτίδη μπορεί να χρησιμοποιηθεί είτε αυτόνομα είτε σε συνδυασμό με άλλα φάρμακα για διαβήτη τύπου 2, συγκεκριμένα με μετφορμίνη, σουλφονυλουρίες, θειαζολιδινεδιόνες και ινσουλίνη που λαμβάνεται ταυτόχρονα με τα γεύματα.      
Μια μετα-ανάλυση το 2017 κατέρριψε τον ισχυρισμό ότι η θεραπεία με αγωνιστές GLP-1 ή αναστολείς DPP-4 αύξησε τη θνησιμότητα όλων των αιτιών στους διαβητικούς τύπου 2.

Παρενέργειες 
Οι πιο συχνές ανεπιθύμητες ενέργειες περιλαμβάνουν γαστρεντερικές διαταραχές, όπως δυσπεψία, μειωμένη όρεξη, ναυτία, έμετο, κοιλιακό άλγος, διάρροια .  Ορισμένοι ασθενείς μπορεί να παρουσιάσουν σοβαρές ανεπιθύμητες ενέργειες: οξεία παγκρεατίτιδα (συμπτώματα περιλαμβάνουν επίμονο σοβαρό κοιλιακό άλγος, ακτινοβολώντας μερικές φορές στην πλάτη και συνοδεύονται από έμετο), υπογλυκαιμία, νεφρική δυσλειτουργία (που μπορεί μερικές φορές να απαιτεί αιμοδιάλυση). Ο κίνδυνος υπογλυκαιμίας αυξάνεται εάν το φάρμακο χρησιμοποιηθεί σε συνδυασμό με σουλφονυλουρίες ή ινσουλίνη .

Αντενδείξεις 
Η ένωση αντενδείκνυται σε άτομα με υπερευαισθησία στο δραστικό συστατικό ή σε οποιοδήποτε από τα συστατικά του προϊόντος. Ως προληπτικό μέτρο, συνιστάται το 2013 οι ασθενείς με προσωπικό ή οικογενειακό ιστορικό μυελοειδούς καρκίνου του θυρεοειδούς ή που έχουν προσβληθεί από πολλαπλή ενδοκρινική νεοπλασία τύπου 2 να μην λαμβάνουν ντουλαγλουτίδη, επειδή θα μπορούσαν να αυξήσουν τον κίνδυνο αυτών των καρκίνων.

Μηχανισμός δράσης 
Η ντουλαγλουτίδη συνδέεται με υποδοχείς πεπτιδίου 1 τύπου γλυκαγόνης, επιβραδύνοντας τη γαστρική κένωση και αυξάνει την έκκριση ινσουλίνης από τα βήτα κύτταρα του παγκρέατος. Ταυτόχρονα η ένωση μειώνει την αυξημένη έκκριση γλυκαγόνης αναστέλλοντας τα άλφα κύτταρα του παγκρέατος, τα οποία είναι γνωστό ότι είναι ακατάλληλα στον διαβητικό ασθενή. Το GLP-1 εκκρίνεται κανονικά από κύτταρα L του γαστρεντερικού βλεννογόνου ως απόκριση σε ένα γεύμα.

Παραπομπές 

Αντιδιαβητικά φάρμακα
Νικόλαος Βασιλικός

Ο Νικόλαος Βασιλικός (Θεολόγος Θάσου, 1899 - Θεσσαλονίκη, 26 Απριλίου 1987) ήταν Έλληνας δικηγόρος και πολιτικός που υπηρέτησε ως βουλευτής Καβάλας με το Κόμμα Φιλελευθέρων.

Βιογραφικά στοιχεία 

Γενήθηκε στον Θεολόγο Θάσου, όπου και μεγάλωσε. Εισήλθε στη Νομική Σχολή Πανεπιστημίου Αθηνών το 1917, απ'όπου αποφοίτησε το 1923 λόγω της ενδιάμεσης επιστράτευσής του. Την περίοδο 1918 - 1922 υπηρέτησε στον ελληνικό στρατό ως κληρωτός και με αυτή την ιδιότητα συμμετείχε στην Μικρασιατική εκστρατεία. Κατά τη διάρκεια της θητείας του κρατούσε λεπτομερές ημερολόγιο στο οποίο περιέγραφε τα γεγονότα αλλά και τις συνθήκες της εκστρατείας. Το ημερολόγιο δημοσιεύθηκε το 2018 στο τόμο "Το Ημερολόγιο της Μικρασιατικής Εκστρατείας - η Δίκη των Εξ" (εκδόσεις Πατάκη).

Εγκαστάθηκε στην Καβάλα και ιδιώτευσε ως δικηγόρος. Χρημάτισε πρόεδρος του γυµναστικού οµίλου «Φίλιπποι» και νοµικός σύµβουλος της σουηδικής µεταλλευτικής εταιρείας στα Λιµενάρια της Θάσου. Υπήρξε θερμός οπαδός του Ελευθέριος Βενιζέλος, στο κίνημα του οποίου συμμετείχε το 1935. Για την δράση του αυτή καταδικάστηκε ερήμην σε θάνατο αλλά η ποινή του μειώθηκε σε πέντε έτη κάθειρξης, μετά την παράδοσή του και την εκ νέου εκδίκαση της υπόθεσής του. Στις εκλογές του 1936 εξελέγη βουλευτής Καβάλας με το Κόμμα Φιλελευθέρων. Ήταν υποψήφιος με το Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) και στις εκλογές του 1946, συγκεντρώνοντας 1.627 ψήφους. 

Το 1947 εγκαστάθηκε στη Θεσσαλονίκη μεταφέροντας την δικηγορική του δραστηριότητα εκεί. Συμμετείχε, μάλιστα, και στην υπόθεση Πολκ ως συνήγορος υπεράσπισης του Στακτόπουλου.

Απεβίωσε στις 26 Απριλίου 1987 σε ηλικία 88 ετών στη Θεσσαλονίκη και κηδεύτηκε από τον ιερό ναό Αναστάσεως του Κυρίου στις 27 Απριλίου 1987. Ήταν παντρεμένος με την Καίτη Βασιλικού και απέκτησαν δύο παιδιά, τον συγγραφέα Βασίλη Βασιλικό και την πρώην πρωταθλήτρια της επιτραπέζιας αντισφαίρισης Έλζα Βασιλικού.

Πηγές 
 Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

Παραπομπές 

Βουλευτές Καβάλας
Βουλευτές εκλεγμένοι με το κόμμα των Φιλελευθέρων
Ο πόλεμος των άστρων (ελληνική τηλεοπτική σειρά)

Ο πόλεμος των άστρων είναι ελληνική κωμική τηλεοπτική σειρά αυτοτελών επεισοδίων, παραγωγής 2010-2011, που δημιουργήθηκε από τον Κώστα Βαζάκα και προβλήθηκε από τον τηλεοπτικό σταθμό ANT1 από τις 19 Φεβρουαρίου του 2010 μέχρι τις 25 Φεβρουαρίου του 2011. Αφηγητής και παρουσιαστής της σειράς, είναι ο αστρολόγος Γιώργος Πανόπουλος, που παρουσιάζει την εξέλιξη της κάθε ιστορίας. Επεισόδια της σειράς έχουν σκηνοθετήσει ο Σπύρος Ρασιδάκης και ο Χρήστος Δήμας.

Η σειρά έχει ως θέμα την αστρολογία και την συνύπαρξη δύο ή και περισσοτέρων ζωδίων σε κάθε επεισόδιο καθώς και τις μεταξύ ερωτικές του σχέσεις. Ο πρώτος κύκλος της σειράς έκανε πρεμιέρα στις 19 Φεβρουαρίου του 2010 και ολοκληρώθηκε στις 24 Μαΐου του 2010, σε 18 επεισόδια. Ο δεύτερος μίνι κύκλος της σειράς αποτελείται από 2 μόλις επεισόδια που προβλήθηκαν σε μορφή τηλεταινίας στις 25 Φεβρουαρίου του 2011. Η σειρά αποτελείται συνολικά από 10 ιστορίες που ολοκληρώνονται μέσα σε δύο επεισόδια. Σε κάθε επεισόδιο συμμετέχουν διαφορετικοί πρωταγωνιστές η Ελισάβετ Κωνσταντινίδου, η Μαρία Λεκάκη, ο Γεράσιμος Σκιαδαρέσης, ο Θοδωρής Αθερίδης, η Τζένη Μπότση, ο Ορέστης Τζιόβας, ο Αποστόλης Τότσικας, η Ζέτα Μακρυπούλια, η Κατερίνα Τσάβαλου, η Πατρίτσια Μίλικ Περιστέρη, η Σμαράγδα Καρύδη και πολλοί άλλοι.

Υπόθεση 
Σε κάθε επεισόδιο περιγράφεται ένας αταίριαστος μεγάλος έρωτας μεταξύ δύο αρχικά αντίθετων ζωδίων.

Λίστα επεισοδίων

1ος Κύκλος (2010) 
"Παρθένος Μία (Α' Μέρος)" / 19.2.2010 / Πρωταγωνιστούν: Ελισάβετ Κωνσταντινίδου, Πέτρος Μπουσουλόπουλος
"Παρθένος Μία (Β' Μέρος)" / 22.2.2010 
"Αιγώ και αυτός (Α' Μέρος)" / 26.2.2010 / Πρωταγωνιστούν: Σμαράγδα Καρύδη, Γιάννης Στάνκογλου
"Αιγώ και αυτός (Β' Μέρος)" / 1.3.2010
"Πως να ρίξεις ένα Τοξότη σε δέκα μέρες (Α' Μέρος)" / 5.3.2010 / Πρωταγωνιστούν: Ορέστης Τζιόβας, Ελένη Αποστολοπούλου, Τζένη Μπότση
"Πως να ρίξεις ένα Τοξότη σε δέκα μέρες (Β' Μέρος)" / 8.3.2010
"A for vendetta (Α' Μέρος)" / 15.3.2010 / Πρωταγωνιστούν: Ζέτα Μακρυπούλια, Θοδωρής Αθερίδης
"A for vendetta (Β' Μέρος)" / 19.3.2010 
"Ταυρομαχίες (Α' Μέρος)" / 22.3.2010 / Πρωταγωνιστούν: Γεράσιμος Σκιαδαρέσης, Μαρία Λεκάκη
"Ταυρομαχίες (Β' Μέρος)" / 29.3.2010 
"Shesofobia (Α' Μέρος)" / 5.4.2010 / Πρωταγωνιστούν: Φαίδρα Δρούκα, Αντώνης Καρυστινός
"Shesofobia (Β' Μέρος)" / 12.4.2010
"Το τρίτο πρόσωπο (Α' Μέρος)" / 19.4.2010 / Πρωταγωνιστούν: Μαρία Καβογιάννη, Αλέξανδρος Αντωνόπουλος
"Το τρίτο πρόσωπο (Β' Μέρος)" / 26.4.2010 
"Κεραυνοβόλος έρωτας (Α' Μέρος)" / 3.5.2010 / Πρωταγωνιστούν: Ιωάννα Πηλιχού, Αποστόλης Τότσικας
"Κεραυνοβόλος έρωτας (Β' Μέρος)" / 10.5.2010
"Νεροκουβαλητές του ονείρου (Α' Μέρος)" / 17.5.2010 / Πρωταγωνιστούν: Κατερίνα Παπουτσάκη, Πέτρος Λαγούτης
"Νεροκουβαλητές του ονείρου (Β' Μέρος)" / 24.5.2010

2ος Κύκλος (2011) 
"Το άλλο μισό του άλλου μισού μου (Α' Μέρος)" / 25.2.2011 / Πρωταγωνιστούν: Ορέστης Τζιόβας, Κατερίνα Τσάβαλου, Σταύρος Σβήγκος, Πατρίτσια Περιστέρη
"Το άλλο μισό του άλλου μισού μου (Β' Μέρος)" / 25.2.2011

Επισκόπηση σειράς

Εξωτερικοί σύνδεσμοι 
 Επισκόπηση της σειράς
 Σελίδα του Ant1

Παραπομπές 

Τηλεοπτικές σειρές ΑΝΤ1
Ελληνικές κωμικές τηλεοπτικές σειρές
Δημήτρης Πόποβιτς

Ο Δημήτρης Πόποβιτς (, 11 Φεβρουαρίου 1995, Φραγκφούρτη, Γερμανία) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μέσος για την γερμανική Βικτόρια Κολωνίας. Είναι σερβικής καταγωγής.

Σταδιοδρομία σε συλλόγους

ΠΑΟΚ και δανεισμοί 
Ο Πόποβιτς ξεκίνησε τη σταδιοδρομία του στις Σέρρες με τον Πανσερραϊκό, πριν υπογράψει το 2009 με τον ΠΑΟΚ. Έκανε το ντεμπούτο του για το σύλλογο στις 21 Ιανουαρίου 2012, εναντίον του Πανιώνιου. Αγωνίστηκε σε τρεις αγώνες για τον ΠΑΟΚ, πριν πάει δανεικός στον Πλατανιά, το Δεκέμβριο του 2013.  Με τον Πλατανιά αγωνίστηκε σε εννέα αγώνες και επέστρεψε στον ΠΑΟΚ τον Δεκέμβριο του 2013, ο οποίος τον έστειλε δανεικό στον Απόλλωνα Καλαμαριάς. Στις 20 Αυγούστου 2015, υπέγραψε μονοετές συμβόλαιο δανεισμού με τον Πανσερραϊκό, αλλά δεν τελείωσε τη χρονιά με το σύλλογο, καθώς υπέγραψε ως δανεικός με την κυπριακή Καρμιώτισσα, μέχρι το τέλος της σεζόν.

Βάλντχοφ Μάνχαϊμ 
Στις 8 Ιουλίου 2016, υπέγραψε τριετές συμβόλαιο με τη γερμανική Μάνχαϊμ, με τον ΠΑΟΚ να διατηρεί το 30% σε περίπτωση πώλησης του παίκτη.

ΤΟΣ Κόμπλεντς 
Στις 28 Ιανουαρίου 2017, υπέγραψε στη γερμανική Κόμπλεντς με ελεύθερη μεταγραφή, μέχρι τις 30 Ιουνίου 2018.

Βικτόρια Κολωνίας 
Την 1η Ιουλίου 2018, υπέγραψε μονοετές συμβόλαιο με τη γερμανική Βικτόρια Κολωνίας.

Εθνική ομάδα 
Έχει αγωνιστεί με τις Εθνικές Ελλάδας U17, U18, U19 και U20.

Παραπομπές

Εξωτερικοί σύνδεσμοι 

   
 Προφίλ στο Transfermarkt.com 

Έλληνες ποδοσφαιριστές
Σέρβοι ποδοσφαιριστές
Έλληνες σερβικής καταγωγής
Μέσοι ποδοσφαιριστές
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ18
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ20
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ποδοσφαιριστές Α.Ο. Πλατανιά
Ποδοσφαιριστές Απόλλων Καλαμαριάς
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ.Α.Σ. Αιγινιακού
Ποδοσφαιριστές Πανσερραϊκού
Ποδοσφαιριστές Καρμιώτισσας Πάνω Πολεμιδιών
Ποδοσφαιριστές Β΄ Κατηγορίας Κύπρου
Ξένοι ποδοσφαιριστές στην Κύπρο
Έλληνες ποδοσφαιριστές στο εξωτερικό
Ποδοσφαιριστές ΤΟΣ Κόμπλεντς
Ποδοσφαιριστές Ρεγκιονάλλιγκα
Ποδοσφαιριστές Βικτόρια Κολωνίας
Ποδοσφαιριστές ΜΦΚ Ζέμπλιν Μιχαλόβτσε
Ξέρξης της Αρμενίας

Ο Ξέρξης, αρμεν. Շավարշ, Šavarš (απεβ. 212 π.Χ.) από τη Δυναστεία των Οροντιδών ήταν σατράπης της Σωφηνής & Κομμαγηνής (228-212 π.Χ.), περιοχών της Αυτοκρατορίας των Σελευκιδών.

Βιογραφία
Ήταν γιος τού Αρσάμη Α΄ της Αρμενίας, Σοφηνής & Κομμαγηνής. Αδέλφια του ήταν ο Ορόντης Δ΄ της Αρμενίας και ο Μιθρένης Β΄ αρχιερέας τού ναού τού Ηλίου στο Αρμαβίρ.

Τον πατέρα τους το 228 π.Χ. διαδέχθηκαν ο Ορόντης Δ΄ στην Αρμενία και ο Ξέρξης στη Σωφηνή & Κομμαγηνή το 228 π.Χ. Το 223 πολλοί σατράπες των Σελευκιδών εξεγέρθηκαν εναντίον τού Αντιόχου Γ΄ τού Μεγάλου, όπως ο Αρταβαζάνης της Μηδίας Ατροπατηνής (Άνω Μηδίας), ο Μόλων της Μηδίας (Κάτω Μηδίας), ο αδελφός του Αλέξανδρος της Περσίδος και ο Αχαιός των Σελευκιδών στη Μ. Ασία (2ος εξάδελφος τού πατέρα τού Αντιόχου Γ΄). Ως το 220 ο Αντίοχος Γ΄ κατέβαλε τους περισσότερους των εξεγερθέντων· το 213 κατέστειλε και τον Αχαιό.

Οι εξεγέρσεις αυτές είναι η αιτία, που ο Αντίοχος Γ΄ είχε έπειτα επιθετική πολιτική προς τον Ξέρξη. Το 212 εισέβαλε στην σατραπεία τού Ξέρξη, πολιόρκησε τα Σαμόσατα και τον νίκησε. Σύντομα μετά ο Αντίοχος Γ΄ έδωσε την αδελφή του Αντιοχίδα ως σύζυγο στον Ξέρξη. Όμως η Αντιοχίδα το ίδιο έτος φόνευσε τον άνδρα της, ώστε ο αδελφός της να ελέγξει τη Σωφηνή. Δεν γνωρίζουμε αν ο Ξέρξης κατείχε και την Κομμαγηνή, όταν φονεύθηκε.

Ωστόσο ο Αντίοχος Γ΄, περισπώμενος από τις πολλές εκστρατείες του, προτίμησε να θέσει στη Σωφηνή σατράπη τον Αβδισσάρη, γιο τού Ξέρξη.

Οικογένεια
Νυμφεύτηκε την Αντιοχίδα των Σελευκιδών, κόρη τού Σέλευκου Β΄ Καλλίνικου της Αυτοκρατορίας των Σελευκιδών και είχε τέκνα:
 Αβδισσάρης απεβ. 200 π.Χ., σατράπης της Σωφηνής.
 Ζαριάδρης, βασιλιάς της Σωφηνής (βασ. 212-188 π.Χ.).

Πηγές
 * Johann Gustav Droysen, Geschichte des Hellenismus, vol. ii. p. 73
 Joseph Hilarius Eckhel, vol. iii. p. 204.
 Richard G. Hovannisian, The Armenian People from Ancient to Modern Times, 2 vols. New York: St. Martin's Press, 1997

Δυναστεία των Οροντιδών
Αυτοκίνητα 3

Η Αυτοκίνητα 3 (Cars 3) είναι αμερικανική ταινία 3D κινούμενων σχεδίων του 2017, του τύπου κωμωδία περιπέτεια, μια παραγωγή της Pixar Animation Studios, η οποία κυκλοφόρησε από την Walt Disney Pictures. Σκηνοθέτης είναι ο Μπράιαν Φι, ενώ η ταινία γράφτηκε από τους Κιλ Μάρεϊ, Μπομπ Πίτερσον και Μάικ Ριτς. Αποτελεί την 3η ταινία της σειράς Αυτοκίνητα και η συνέχεια του Αυτοκίνητα 2 (2011). Στην ταινία συμμετείχαν και οδηγοί του NASCAR. Στην ταινία, ο Κεραυνός Μακουίν πρέπει να αποδείξει σε μια νέα γενιά αγωνιστικών αυτοκινήτων υψηλής τεχνολογίας ότι είναι ακόμα το καλύτερο αγωνιστικό αυτοκίνητο στον κόσμο.

Κυκλοφόρησε σε όλο τον κόσμο στις κινηματογραφικές αίθουσες στις 16 Ioυνίου του 2017. Κυκλοφόρησε μαζί με τη ταινία κινουμένων σχεδίων Λου, απέφερε έσοδα ύψους 383.000.000 δολαρίων σε όλο τον κόσμο και έλαβε κυρίως θετικά σχόλια από τους κριτικούς, ενώ την εξήραν ως μια βελτίωση σε σχέση με τον προκάτοχό του, καθώς και τη συναισθηματική ιστορία και κίνηση.

Παραπομπές 

Ταινίες παραγωγής Walt Disney Pictures
Ταινίες παραγωγής Pixar
Σκηνοθετικό ντεμπούτο σε ταινίες
Κωμικές ταινίες κινουμένων σχεδίων
Αμερικανικές buddy ταινίες
Αμερικανικές 3D ταινίες
Αμερικανικές ταινίες
Αγγλόφωνες ταινίες
Ταινίες του 2017
Ταινίες σίκουελ
Αρτάσυρος

Ο Αρτάσυρος ή Αρδασήρ (5ος αι. π.Χ.) από τη Δυναστεία των Οροντιδών ήταν σατράπης της Αρμενίας. Ο γιος του Ορόντης Α΄, έδωσε το όνομα στην πρώτη δυναστεία της Αρμενίας.

Βιογραφία
Ήταν σατράπης της Αρμενίας κατά τη βασιλεία τού Αρταξέρξη Β΄ της Περσίας· αναφερόταν ως "το μάτι τού βασιλιά". Είχε καταγωγή από τη Βακτρία. Ο γιος του Ορόντης, που αναφέρεται ως Ορόντης από τη Βακτρία, είναι πιο γνωστός και υπηρέτησε ως σατράπης της Σωφηνής & Ματιηνής (Μιτάννι) κατά τη βασιλεία τού Αρταξέρξη Β΄. Μερικές ιστορικές καταγραφές αναφέρουν τον Αρταξέρξη Β΄ ως πατέρα τού Ορόντη, δηλ. ταυτίζουν τον Αρτάσυρο με τον Πέρση βασιλιά. Στην πραγματικότητα ο Αρταξέρξης Α΄ ήταν πεθερός τού Ορόντη.

Σύμφωνα με τον Χ. Καχατριάν, ο Αρτάσυρος δεν κατασκεύασε αρδευτικά κανάλια, άφησε όμως όλη την περιουσία στους γιους του για να φτιάξουν στο όνομά του. Πριν το τέλος του τους μάζεψε και τους είπε, πώς υποχρέωση κάθε ηγεμόνα Οροντίδη θα είναι να κατασκευάσει ένα τουλάχιστον κανάλι ύδρευσης. Πράγματι αυτό κράτησε για αιώνες.

Οικογένεια
Νυμφεύτηκε την Ασάτηρα και είχε τέκνο:
 Ορόντης Α΄ απεβ. 344 π.Χ., σατράπης της Σωφηνής & Ματιηνής.

Πηγές
 Chahin, M. (2001). The Kingdom of Armenia: A History. Psychology Press. ISBN 978-0700714520.
 Gershevitch, Ilya, ed. (1985). The Cambridge History of Iran, Volume 2: The Median and Achaemenian periods. Cambridge University Press. ISBN 978-0521200912.

Δυναστεία των Οροντιδών
Άλις Σπρινγκς

Το Άλις Σπρινγκς (αγγλικά: Alice Springs) είναι η τρίτη μεγαλύτερη πόλη στη Βόρεια Επικράτεια της Αυστραλίας. Ευρέως γνωστό ως «the Alice» ή απλά «Alice», το Άλις Σπρινγκς βρίσκεται σχεδόν στο γεωγραφικό κέντρο της Αυστραλίας.

Η περιοχή είναι γνωστή ως «Μπάρντουε» (Mparntwe) στους αρχικούς κατοίκους της, τους Αρρέρντε, οι οποίοι έχουν ζήσει στην έρημο της Κεντρικής Αυστραλίας μέσα και γύρω από το σημερινό Άλις Σπρινγκς για δεκάδες χιλιάδες χρόνια. Το όνομα Άλις Σπρινγκς δόθηκε από τον τοπογράφο Ουίλιαμ Ουίτφιλντ Μιλς προς τιμήν της Λαίδης Άλις Τοντ (του γένους Άλις Γκίλλαμ Μπελλ), συζύγου του πρωτοπόρου της τηλεγραφίας Σερ Τσαρλς Τοντ.

Το Άλις Σπρινγκς είχε αστικό πληθυσμό σχεδόν 24.000 κατοίκων κατά την Απογραφή του 2016· αντιπροσωπεύει περίπου το 10% του πληθυσμού της Βόρειας Επικράτειας. Η απόσταση σχεδόν ισαπέχει από την Αδελαΐδα και το Ντάργουιν.

Την πόλη διασχίζει ο συνήθως ξηρός Ποταμός Τοντ στη βόρεια πλευρά της Οροσειράς Μακντόνελ. Η γύρω περιοχή είναι γνωστή ως Κεντρική Αυστραλία, ή το Κόκκινο Κέντρο, ένα άγονο περιβάλλον αποτελούμενο από πολλές διαφορετικές ερήμους. Οι θερμοκρασίες στο Άλις Σπρινγκς μπορεί να ποικίλουν δραματικά, με μέση μέγιστη το καλοκαίρι 35,6 °C και μέση ελάχιστη το χειμώνα 5,1 °C. Το Άλις Σπρινγκς έχει έρθει αντιμέτωπο με πολλά πρόσφατα προβλήματα, τα οποία οφείλονται σε μεγάλο βαθμό σε ένα ισχυρό φυλετικό χάσμα που έχει υπάρξει στην πόλη εδώ και χρόνια, και σε αύξηση της εγκληματικότητας.

Παραπομπές

Αλις Σπρινγκς
Δρέπανα

Τα Δρέπανα είναι ιστορική πόλη της αρχαιότητας στην δυτική Σικελία στην τοποθεσία που η Ρωμαϊκή Δημοκρατία ηττήθηκε από την Καρχηδόνα (249 π.χ.). Τα Δρέπανα ανήκουν διοικητικά στην Ιταλική επαρχία του Τράπανι, είναι προάστιο της πρωτεύουσας Τράπανι που περιλαμβάνει την αρχαία πόλη. Το αρχαίο όνομα "Δρέπανα" προέρχεται από την Ελληνική γλώσσα χάρη στην μορφή που είχε το λιμάνι του Τράπανι στην αρχαιότητα. Οι Έλυμοι ίδρυσαν τα Δρέπανα σαν λιμάνι στην γειτονική Έρυξ που βρισκόταν στην κορυφή του όρους Έρυξ και επέβλεπε ολόκληρη την δυτική Μεσόγειο.

Ιστορία

Τα Δρέπανα βρισκόντουσαν 40 χιλιόμετρα βόρεια από το Λιλύβαιον, οχυρώθηκαν από την Καρχηδόνα που μετέφερε πληθυσμό από την Έρυξ. Η Ρωμαϊκή δημοκρατία τα χρησιμοποίησε σαν ναυτική βάση (241 π.χ.).
Η πόλη αναφέρεται στην Αινειάδα σαν ο τόπος που πέθανε και τάφηκε ο πατέρας του Αινεία Αγχίσης. Η Καρχηδόνα απέκτησε τον έλεγχο στα Δρέπανα (260 π.χ.) και την μετέτρεψε σε σημαντική ναυτική βάση, ακολούθησε η "μάχη των Δρεπάνων" (249 π.χ.) στην οποία η Ρωμαϊκή δημοκρατία συνετρίβη από τους Καρχηδονίους. Οι Ρωμαίοι κατέλαβαν τελικά την πόλη μετά από την νίκη τους σε ναυμαχία στις Αιγάδες.΄Οι Ρωμαίοι δεν τους έδωσαν ποτέ τον τίτλο Ισοπολίτιδα πόλη.

Παραπομπές

Πηγές

Smith (ed.), William (1878), Λεξικό της Ρωμαικής και της Ελληνικής Γεωγραφίας, Τόμος 1 (Στα Αγγλικά)
Dillon, Matthew; Garland, Lynda (2005), Αρχαία Ρώμη : Από τα πρώτα χρόνια της Δημοκρατίας μέχρι την δολοφονία του Ιούλιου Καίσαρα (Στα Αγγλικά)

Αρχαιολογικοί τόποι στην Σικελία
Έλυμοι
Δατάμης

Το Δατάμης, είναι ιρανικό όνομα, και προέρχεται από το αρχαίο ιρανικό *Dātama- ή *Dātāma- πού θα μπορούσε να αποδοθεί εκείνος στον οποίο δίνεται η δύναμη. Ο γνωστότερος ιστορικά Δατάμης (απεβ. 362 π.Χ.) από τη Δυναστεία των Αριαραθιδών ήταν στρατηγός και σατράπης της Καππαδοκίας & ίσως και της Κιλικίας υπό την Αυτοκρατορία των Αχαιμενιδών.

Βιογραφία
Γεννήθηκε στην Καρία και ήταν γιος τού Καμισσάρη σατράπη μέρους της Κιλικίας, το οποίο συνόρευε με την Καππαδοκία και της συζύγου του, που ήταν από τη Σκυθία ή την Παφλαγονία. 

Ο πατέρας του είχε την εύνοια τού Αρταξέρξη Β΄ της Περσίας· ο Δατάμης έγινε ένας από τους σωματοφύλακες τού βασιλιά. Με την ικανότητά του διακρίθηκε στον πόλεμο εναντίων των Καδουσίων της Μηδίας Ατροπατηνής, έτσι όταν στη μάχη απεβίωσε ο πατέρας του, ο Αρταξέρξης Β΄ τον έθεσε διάδοχο εκείνου. 

Διακρίθηκε για τις στρατιωτικές του ικανότητες και τον ζήλο του στην υπηρεσία του Βασιλέως, αν και αργότερα εξεγέρθηκε εναντίον του. Υπέταξε δύο σατράπες, που είχαν αποστατήσει, τον Θύο της Παφλαγονίας και τον Ασπίδα της Καταoνίας (κεντρικής Καππαδοκίας).

Οι ικανότητές του προκάλεσαν έχθρες και αντιζηλίες στην αυλή του Αρταξέρξη Β΄, όπως και κατηγορίες ότι εξεγέρθηκε εναντίον του Βασιλέα. Τότε ο Δατάμης πραγματικά εξεγέρθηκε και εγκατέλειψε τον στρατό που είχε συγκεντρώσει υπό την αρχηγία του Μανδροκλή του Μαγνήσιου περί το το 368 π.Χ. προκειμένου να καταλάβει τμήμα της Παφλαγονίας. Επίσης, επιτέθηκε στη Σινώπη στις ακτές της Μαύρης Θάλασσας, εκδίδοντας μάλιστα δικό του νόμισμα. Παρά την απουσία ιστορικών λεπτομερειών, ορισμένα ανέκδοτα από αυτή την περίοδο της ζωής του σώζονται στις αφηγήσεις του Πολύαινου.

Οικογένεια
Γιος του ήταν ο:
 Αρι(αρ)άμνης Α΄, σατράπης της Καππαδοκίας (362-350).

Παραπομπές σημειώσεις

Πηγές
 Cornelius Nepos, Lives of Eminent Commanders, John Selby Watson (translator), (1886)
 Rüdiger Schmidt, Encyclopaedia Iranica, "Datames", online version, (1994)

Δυναστεία των Αριαραθιδών
Δυναστεία των Αριοβαρζανιδών

Η δυναστεία των Αριοβαρζανιδών περιλαμβάνει βασιλείς της Καππαδοκίας, που εξουσίασαν το διάστημα 93-36 π.Χ. Περιλαμβάνει τέσσερις ηγεμόνες, με πρώτο τον Αριοβαρζάνη Α΄ τον Φιλορωμαίο, γενάρχη τού Οίκου. Προηγούμενη ήταν η Δυναστεία των Αριαραθιδών και τους Αριοβαρζανίδες ακολούθησε η Δυναστεία του Αρχέλαου. Την περίοδο της ηγεμονίας τους, η Καππαδοκία ήταν υποτελής της Ρώμης, την οποία τελικά προσάρτησε το 14 μ.Χ. ο Νέρωνας. Αν και Περσικής καταγωγής, είχαν εξελληνιστεί.

Ιστορία
Τον τελευταίο βασιλιά των Αριαραθιδών, τον Αριαράθη Η΄, σκότωσε ο Μιθριδάτης ΣΤ΄ του Πόντου, σε μία προσπάθεια να υποτάξει την Καππαδοκία. Τότε έθεσε εκεί ως βασιλιά τον δικό του γιο Αριαράθη Θ΄.

Η Σύγκλητος της Ρώμης όμως αντέπραξε, τοποθετώντας εκεί το 95 π.Χ. έναν ευγενή της χώρας, τον Αριοβαρζάνη Α΄ Φιλορωμαίο. Όμως ο Τιγράνης Β΄ της Αρμενίας, γαμπρός τού Μιθριδάτη ΣΤ΄ έστειλε δύο στρατηγούς του και τον εκτόπισε. Η Σύγκλητος αντέδρασε αποστέλλοντας τον Σύλλα, που το 92 αποκατέστησε τον βασιλιά στον θρόνο του. Όταν το επόμενο έτος τον εκτόπισε ο Μιθριδάτης ΣΤ΄, η Σύγκλητος έστειλε τον Μ. Ακουίλιο, που αποκατέστησε τον Αριοβαρζάνη Α΄ στην Καππαδοκία. Κατά τον Α΄ Μιθριδατικό Πόλεμο εκδιώχθηκε πάλι το 88 από τον βασιλιά τού Πόντου, επέστρεψε όμως το 84 με τη Συνθήκη της Δαρδάνου. Οι Ρωμαίοι για την πιστότητά του τον αντάμειψαν με τη Μικρά Αρμενία (Δυτική Αρμενία). Όταν ο Πομπήιος έγινε κύριος της Μ. Ασίας, ο βασιλιάς υποτάχθηκε σε αυτόν.

Τον διαδέχθηκε ο γιος του Αριοβαρζάνης Β΄ Φιλοπάτωρ, που ευεργέτησε την Αθήνα οικοδομώντας το κατεστραμμένο από τον Σύλλα Ωδείον της. Έπεσε θύμα συνωμοσίας και τον διαδέχθηκαν οι γιοί του Αριοβαρζάνης Γ΄ Ευσεβής Φιλορωμαίος και Αριαράθης Ι΄ Ευσεβείς Φιλάδελφος.

Ο πρώτος έμεινε στην εξουσία με την υποστήριξη των Ρωμαίων, όπως ο Μ. Τ. Κικέρων ανθύπατος της Κιλικίας. Υποστήριξε τον Γ. Ιούλιο Καίσαρα, που τον αντάμειψε με την παραχώρηση της Μικράς Αρμενίας. Όταν ο Ι. Καίσαρας φονεύθηκε, ο Γ. Κάσσιος Λογγίνος τον κατηγόρησε για συνωμοσία και έτσι ο Αριοβαρζάνης Γ΄ εκτελέστηκε. Τον διαδέχθηκε ο αδελφός του, εκτοπίστηκε όμως από τον Μάρκο Αντώνιο, που παραχώρησε την Καππαδοκία στον σύμμαχό του Αρχέλαο, γιο τού ιερέα-βασιλιά της πόλης Κόμανα στην Καππαδοκία.

Γενεαλογία Αριοβαρζανιδών της Καππαδοκίας

Πηγές
 Hornblower, Simon; Spawforth, Antony (1996). The Oxford Classical Dictionary. Oxford University Press.
  Chisholm, Hugh, ed. (1911). "Ariobarzanes s.v." . Encyclopædia Britannica. 2 (11th ed.). Cambridge University Press. pp. 491–492.
Ιετάς

Η Ιετάς είναι αρχαία πόλη στη Σικελία στα βορειοδυτικά του νησιού που αντιστοιχεί στον σημερινό οικισμό Σαν Τζουζέπε Ιάτο, ανήκει στη Μητροπολιτική πόλη του Παλέρμο και βρίσκεται κοντά στην πρωτεύουσα Παλέρμο.

Ιστορία

Ο Συρακούσιος ιστορικός Φίλιστος αναφέρει την Ιετάς σαν κάστρο, ο Θουκυδίδης αντίστοιχα την καταγράφει ως "Κάστρο των Σικελών". Ο Σπαρτιάτης στρατηγός Γύλιππος, ο μεγάλος νικητής των Αθηναίων στην Εκστρατεία στη Σικελία κατέλαβε το κάστρο στην πορεία του από την Ιμέρα στις Συρακούσες. Την εποχή που ο Πύρρος της Ηπείρου επιτέθηκε στη Σικελία ήταν ανεξάρτητη πόλη, ο Πύρρος ήθελε την Ιετά λόγω της στρατηγικής της θέσης κοντά στην Πάνορμο, οι κάτοικοι συνθηκολόγησαν εύκολα. Όταν ξέσπασε ο Α΄ Καρχηδονιακός Πόλεμος κατείχε την πόλη η Καρχηδόνα αλλά όταν η Πάνορμος παραδόθηκε στη Ρωμαϊκή Δημοκρατία ακολούθησε η παράδοση και των υπόλοιπων πόλεων όπως η Ιετάς. Με τη Ρωμαϊκή αυτοκρατορία είχε τον τίτλο Ισοπολίτιδα πόλη αλλά δεν φαίνεται να ήταν σημαντική.

Ιστορικές αναφορές

Ο Μάρκος Τύλλιος Κικέρων απαριθμεί την Ιετά σαν μία από τις πόλεις που λεηλατήθηκαν από τον τύραννο Βέρρες και ο Πλίνιος ο Νεότερος καταγράφει τους κατοίκους της ανάμεσα στους υπόλοιπους Σικελούς. Πολλά έγγραφα του Κικέρων καταγράφουν την πόλη σαν "Λετίνι", πιθανότατα πρόκειται για το "Λήτον" για το οποίο ο Πλίνιος ο Νεότερος γράφει ότι ήταν παραφθορά του "Ιετάς". Η Ιετάς έκοψε πολλά νομίσματα στην αρχαιότητα και έχουν σωθεί σήμερα αρκετά δείγματα. Η τοποθεσία της Ιετάς είναι ασαφής σύμφωνα με τις πηγές, ο Διόδωρος Σικελιώτης αναφέρει ότι ήταν κοντά στην Πάνορμο και είχε μεγάλη φυσική ομορφιά, ο Ρωμαίος ποιητής Σίλιος Ιταλικός (25 - 101) τονίζει τα πλεονεκτήματα του. 

Ο Φαζέλλο βεβαιώνει ότι υπήρχε ένα κάστρο με το όνομα "Ιατό" σε απόσταση περίπου 25 χιλιόμετρα από το Παλέρμο και 20 χιλιόμετρα βόρεια από την Έντελλα, το κατέστρεψε ο Φρειδερίκος Β΄ Χοενστάουφεν μαζί με την Έντελλα. Η τοποθεσία ονομάζεται σήμερα "Ιατό" το βουνό "Όρος του Ιατό" ή "Όρος του Σαν Κοσμανό" χάρη σε μία εκκλησία στην κορυφή. Το όνομα "Ιατό" αντιστοιχεί πιθανότατα σε κάποιο αρχαίο όνομα.

Παραπομπές

Πηγές

Στέφανος ο Βυζάντιος, "Εθνικά"
Θουκυδίδης, Ιστορία του Πελοποννησιακού Πολέμου/Ζ
Διόδωρος Σικελιώτης, Ιστορική Βιβλιοθήκη/ΚΒ
Διόδωρος Σικελιώτης, Ιστορική Βιβλιοθήκη/ΚΓ
Μάρκος Τύλλιος Κικέρων, "Εναντίον Βέρρες", Βιβλίο 3
Πλίνιος ο Πρεσβύτερος, Φυσική Ιστορία, Βιβλίο 3
Joseph Hilarius Eckhel, "Doctrina numorum veterum"
Κέλσος, "Αληθής λόγος", Βιβλίο ΙΔ΄
Tommaso Fazello, "De Rebus Siculis Decades Duae", Βιβλίο Ι΄

Αρχαιολογικοί τόποι στην Σικελία
Αθανάσιος της Αττάλειας

Ο Αθανάσιος της Αττάλειας ήταν Έλληνας Μικρασιάτης νεομάρτυρας που έζησε στην Σμύρνη τον 17ο αιώνα. Γιορτάζεται στις 7 Ιανουαρίου.

Μαρτυρία 
Μια μέρα εμπλακεί σε μια θρησκευτική διαμάχη με έναν Τούρκο. Ο Τούρκος ήταν μορφωμένος και επιθετικός στα λόγια, αλλά ο Αθανάσιος προσπάθησε με όλη του τη δύναμη να υποστηρίξει την αλήθεια της χριστιανικής πίστης και την ανωτερότητα του πάνω στο Ισλάμ. Τέλος, χωρίστηκαν.

Την επόμενη μέρα, ο Αθανάσιος κλήθηκε σε δίκη και συναντήθηκε με τον Τούρκο ως τον κατηγορούμενο του. Ο δικαστής κάλεσε τον Αθανάσιο να απαρνηθεί την Ορθοδοξία και να αποδεχθεί το Ισλάμ, καθώς είχε δώσει την εντύπωση ότι δήλωσε στον σύντροφό του την προηγούμενη ημέρα ότι ο Αθανάσιος είπε: «Θα πεθάνω χίλιους θανάτους προτού να αρνηθώ την πίστη του Χριστού!»

Για αυτό καταδικάστηκε σε θάνατο και αποκεφαλίστηκε το έτος 1700. Τα ιερά του λείψανα είχαν ταφεί στην εκκλησία της Αγίας Παρασκευής στη Σμύρνη.

Παραπομπές 
Άγιος Αθανάσιος της Αττάλειας (στα Νορβηγικά). katolsk

Νεομάρτυρες
Άγιοι από την Μικρά Ασία
Μικρασιατικός Ελληνισμός
Χριστιανοί μάρτυρες του 17ου αιώνα
Γιόσεφ Σούραλ

Ο Γιόσεφ Σούραλ (Josef Šural, 30 Μαΐου 1990 – 29 Απριλίου 2019)  ήταν Τσέχος επαγγελματίας ποδοσφαιριστής, ο οποίος αγωνιζόταν ως επιθετικός.

Καριέρα 
Τον Ιούνιο του 2011, ο Σούραλ μαζί με τον συμπαίκτη του στην ΦΚ Ζμπρογιόβκα Μπρνο, Μίχαελ Ράμπουσιτς, υπέγραψαν τριετές συμβόλαιο με τη Σλόβαν Λίμπερετς του Πρωταθλήματος Τσεχίας.  

Στις 13 Ιανουαρίου 2016 μεταγράφηκε στη Σπάρτα Πράγας. Στις 15 Ιανουαρίου 2019, υπέγραψε συμβόλαιο με την τουρκική Αλάνιασπορ.

Ο Σούραλ έχει αγωνιστεί σε όλα τα κλιμάκια των μικρών Εθνικών της Τσεχίας (U16, U17, U18, U19 και U20). Με την Εθνική Τσεχίας είχε 20 συμμετοχές και 1 γκολ.

Θάνατος 
Ο Σούραλ σκοτώθηκε στις 29 Απριλίου 2019, όταν ένα μικρό λεωφορείο που μετέφερε αυτόν και ακόμη έξι άλλους παίκτες, συνετρίβη 5 χλμ. από την Αλάνια. Ο Σούραλ και οι συμπαίκτες του μεταφέρθηκαν στο νοσοκομείο, αλλά ο Σούραλ πέθανε από τους τραυματισμούς. Ο Στίβεν Κόλκερ και ο Παπίς Σισέ ήταν επίσης στο λεωφορείο, αλλά επέζησαν.

Παραπομπές

Εξωτερικοί σύνδεσμοι 

      
 Προφίλ στο Transfermarkt.com    
   

Τσέχοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Τσεχίας Κ16
Ποδοσφαιριστές Εθνικής Τσεχίας U17
Ποδοσφαιριστές Εθνικής Τσεχίας Κ18
Ποδοσφαιριστές Εθνικής Τσεχίας Κ19
Ποδοσφαιριστές Εθνικής Τσεχίας Κ20
Ποδοσφαιριστές Εθνικής Τσεχίας
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Ζμπρογιόβκα Μπρνο
Ποδοσφαιριστές Πρωταθλήματος Τσεχίας (Πρώτη Κατηγορία)
Ποδοσφαιριστές Σλόβαν Λίμπερετς
Ποδοσφαιριστές Σπάρτα Πράγας
Ποδοσφαιριστές Αλάνιασπορ
Ποδοσφαιριστές Σούπερ Λιγκ Τουρκίας
Ξένοι ποδοσφαιριστές στην Τουρκία
ΤΣΦ Χάφελσε

Η ΤΣΦ Χάφελσε (TSV Havelse) είναι γερμανικός ποδοσφαιρικός σύλλογο με έδρα το Γκάρμπσεν στην Κάτω Σαξονία, κοντά στο Αννόβερο.

Ιστορία 
Ο σύλλογος ιδρύθηκε το 1912 ως FC Pelikan-Havelse, από μία ομάδα δεκατριών νέων ανδρών από το μικρό χωριό Χάφελσε. Πήρε το όνομά του από το εμπορικό σήμα της πρώτης μπάλας ποδοσφαίρου που αγόρασε ο σύλλογος, για το μεγάλο ποσό των 7,50 Reichsmark. Ο Α΄ Παγκόσμιος Πόλεμος ήταν μεγάλο πλήγμα για το σύλλογο, ο οποίος ήταν αδρανής για κάποιο χρονικό διάστημα. Το 1929 δημιουργήθηκε ένας τοπικός σύλλογος γυμναστικής, ο Turnverein Havelse και τέσσερα χρόνια αργότερα οι «Πελεκάνοι» ενεργοποιήθηκαν ξανά ως το ποδοσφαιρικό τμήμα του συλλόγου. Κάποια στιγμή στη δεκαετία του '30  -τα αρχεία του συλλόγου δεν είναι σαφή- ο σύλλογος πήρε το σημερινό του όνομα. 

Η καλύτερη στιγμή της ομάδας ήταν μία σεζόν που αγωνίστηκε στη 2. Μπούντεσλιγκα το 1990-91. Από το 1986 έως το 1990, προπονητής του συλλόγου ήταν ο Φόλκερ Φίνκε, ο οποίος αγωνίστηκε στην ομάδα από το 1969 έως το 1974 και στη συνέχεια έγινε ο μακροχρόνιος προπονητής της Φράιμπουργκ. Τα μεγαλύτερα επιτεύγματά της στο Κύπελλο Γερμανίας ήρθαν δύο φορές κατά της ίδιας ομάδας: το 1991 και το 2012, ο σύλλογος απέκλεισε τη Νυρεμβέργη για να προκριθεί στον τρίτο και δεύτερο γύρο αντίστοιχα της διοργάνωσης. 

Από το 2010, ο σύλλογος έχει παίξει στην 4η κατηγορία Regionalliga Nord, με τη δεύτερη θέση του 2013 ως το καλύτερο αποτέλεσμα.

Διακρίσεις 

 Όμπερλιγκα Νορντ (ΙΙΙ) 
 Πρωταθλητές: 1989 
 Δευτεραθλητές: 1990 
 Όμπερλιγκα Νιντερζάξεν-Βεστ 
 Πρωταθλητές: 2010 
 Κύπελλο Κάτω Σαξονίας 
 Νικητές: 2012

Παραπομπές

Εξωτερικοί σύνδεσμοι 

 Επίσημος ιστότοπος (γερμανικά) 
 Η Χάφελσε στον ιστότοπο Abseits-soccer
Ποδοσφαιρικές ομάδες Γερμανίας
Ιδρύσεις ποδοσφαιρικών ομάδων το 1912
Σελίδες με πηγές CS1 στα Γερμανικά (de)